Yorki ülikooliga seovad Veljo Tormist kauaaegsed sidemed. Helilooja on seal varem käinud tudengitele regilaulu saladusi avamas ning John Potteri eestvõttel on ülikoolis rajatud Tormise arhiiv. Eesti helilooja seekordne visiit Kesk-Inglismaale sisaldas õpitubasid noorte heliloojatega, avalikke proove ja intervjuusid. BBC Raadio 3 valmistas Tormise visiidi ajaks ette ulatusliku saate helilooja loomingust.